રાજ્યમાં સ્થાનિક સ્વરાજ્યની ચૂંટણીઓનો ધમધમાટ શરૂ થઇ ગયો છે. પાટીદાર આંદોલનને લઇને ભાજપ ચિંતીત છે. વડાપ્રધાન નરેન્દ્ર મોદી અને રાષ્ટ્રીય પ્રમુખ અમિત શાહે જોરદાર પ્રચાર કર્યો હોવા છતાં બિહારમાં ભાજપને પછડાટ મળી છે. મહાપાલિકા, પંચાયતોની સ્થાનિક કક્ષાની ચૂંટણીમાં વડાપ્રધાન કે રાષ્ટ્રીય પ્રમુખ પ્રચાર માટે નહીં આવે તે નિશ્ચિત છે. હવે મોદીની લઢણમાં અને તેના જેવો પોશાક પહેરીને મોદીના હાવભાવમાં જાહેર સભાઓ ગજવતો અને મણિનગરમાં રહેતો આરવ પંકજ નાયક ઉર્ફે છોટા મોદી આજકાલ ડિમાન્ડમાં છે. આરવે બાપુનગરથી જાહેરસભા શરૂ કરી દીધી છે. ભાજપ ચૂંટણી પ્રચારમાં 'છોટા મોદી'ની જરૂર જણાશે ત્યાં મદદ લેશે. મતલબ, ભાજપ 'મોટા' નહીં તો 'છોટા મોદી'થી કામ ચલાવશે.